Lauri Hautamäki

Lauri Hautamäki (s. 17. elokuuta 1936 Kauhajoki) on suomalainen aluetieteilijä ja Tampereen yliopiston aluetieteen emeritusprofessori. 

Hautamäki suoritti filosofian tohtorin tutkinnon maantieteen alalta Helsingin yliopistossa vuonna 1967 ja toimi siellä suunnittelumaantieteen apulaisprofessorina vuosina 1970–1977 sekä aluetieteen professorina Tampereen yliopistossa vuodesta 1977 eläkkeelle jäämiseensä asti.

Suomessa Hautamäki tunnetaan erityisesti yhtenä kylätoiminnan perustajista ja häntä onkin tämän takia nimitetty "Suomen kylätoiminnan isäksi". Suomalaisessa maaseutu- ja kylätutkimuksessa hänen on katsottu edustaneen osuustoiminnan aatemaailmasta ammentanutta gebhardilaista paradigmaa.

Hautamäki valittiin Suomalaisen Tiedeakatemian jäseneksi vuonna 1996.

Hänen tyttärensä on maisema-arkkitehtuurin professori Ranja Hautamäki.

Julkaisuja
 Elävä kylä: kylätoiminnan opas. Jyväskylä: Gummerus, 1979. .
 Elävä kaupunginosa: kaupunginosatoiminnan opas (Aaro Virtasen kanssa). Jyväskylä: Gummerus, 1982. .
 Elävä kylä, elävä kotiseutu, elävä Suomi: kylätoiminnan synty ja laajeneminen kansanliikkeeksi. Kyläasiain neuvottelukunnan julkaisusarja A 2, 1989. .

Lähteet

Luokka:Suomalaiset maantieteilijät
Luokka:Tampereen yliopiston professorit
Luokka:Vuonna 1936 syntyneet
Luokka:Elävät henkilöt
Luokka:Kylätoiminta
Luokka:Suomalaiset professorit